text: “Namminiivillutit angerlarniarpit?” anaanap Aima aperaa. “Yes,” Aimap anaanani akivaa. “Toqqaannaq atuarfimmiit angerlassaatit,” anaana oqarpoq. “Yes yes,” Aimap akeqqippaa. “Aaku aningaasivik 10 kronilu angerlaleruit tamulugassarsiniutissat, kaalissagaluaruit isumaluleqinaatit.” Aima: “Ijajja.” “Maani utaqqiumaarpakkit,” anaanap oqarfigaa. “Yes yes, paasivaat, ilu ilu ilumoqqinnaaq, tassavik,” Aimamaasiit qiimarpaloqaluni anaanani perujuppaa. Aimap atuagaasivini piareersarpaa, aningaasivik ikillugu aalisaateerarlu – angerlaleruni nuannisaatissaminik isumassarsigami.
text: #000001
text: Aima maanna 2. klassimi atualersimavoq ikinngunnilu Mathilda isumaqatigiissimapput soraarunik angerlamut ingiaqatigiissallutik. Niviarsiaqqalli Aimap anaanaminut neriorsuisimaneratulli ingerlaannaq angerlanngillat. Pillingajaasaaqqaalaarput, taavalu Qaqqap Arnaata usserarpai iseqqullugit, tassa Aimap isumaannarmigut Matildap aanaava taamatut atsersimagamiuk. Aanaa ammalortunik naarujussuaqarpoq sulilu anginernik nuloqarluni, illaraangallu qaqqamut allaat sajuppiluttarput. Aimap anaanaa ernumalerpoq, isumaqatigiinnermissut Aima angerlanngimmat ...
text: #000002